Panji (kundinyota)

Panji (kwa Kilatini na Kiingereza Dorado) Uhusika milikishi (:en:genitive) ya neno "Dorado" katika lugha ya Kilatini ni "Doradus" na hili ni umbo la jina linaloonekana katika majina ya nyota za kundi hili kama vile Alfa Doradus, nk.  ni jina la kundinyota ndogo kwenye nusutufe ya kusini ya dunia yetu. 

Mahali pake
Panji lipo kwenye mstari wa ekliptiki karibu na nyota angavu ya Suheli (Canopus). Kundinyota jirani ni  Meza (Mensa),  Nyoka Maji (Hydrus), Nyavu ( Reticulum), Saa (Horologium), Patasi (Caelum), Mchoraji (Pictor) na Panzimaji (Volans).

Jina
Panji inapatikana  kati ya kundinyota zilizobuniwa tangu mabaharia, Wazungu walipozunguka Dunia yote katika karne ya 16 na kuona mara ya kwanza nyota za kusini. Hazikutajwa katika vitabu vya Wagiriki wa Kale au Waarabu.  Kundinyota hii ilielezwa mara ya kwanza na mabaharia Waholanzi Pieter Dirkszoon Keyser na Frederick de Houtman katika safari yao ya kuelekea Indonesia zikaonyeshwa mara ya kwanza mwaka 1598 katika globu ya nyota ya Petrus Plancius.

Keyser alitumia jina la Kihispania “Dorado” linalomaanisha “ya dhahabu” na hii ni rangi ya samaki ya Panji. Panji inaitwa pia “Fulusi” katika maeneo kadhaa ya pwani la Afrika ya Mashariki. Jina la kitaalamu ni Coryphaena hippurus.

Leo Dorado – Panji iko kati ya kundinyota 88 zinazoorodheshwa na Umoja wa Kimataifa wa Astronomia The Constellations , tovuti ya International Astronomical Union , iliangaliwa Julai 2017. Kifupi chake rasmi kufuatana na Ukia ni 'Dor'.

Nyota
Nyota angavu zaidi ni α Alfa Doradus ambayo ni nyota maradufu ambayo ni badilifu yenye mwangaza unaoonekana wa 3.3 mag ikiwa umbali wa Dunia wa miakanuru 176  Alpha APS (Alpha Doradus), tovuti ya Prof. Jim Kaler, university of Illinois, iliangaliwa Oktoba 2017 

Wingu Kubwa la Magellan ambayo ni galaksi kibete jirani yenye nyota bilioni 15 iko mpakani kati ya Panji na  Meza (Mensa). Umbali wake na Dunia ni miakanuru 170,000. 

Tanbihi

Viungo vya Nje
 Constellation Guide: Dorado constellation
 The Deep Photographic Guide to the Constellations: Dorado
 Star Tales – Dorado